Αρχαιολογικό Μουσείο Μυστρά

Το **Αρχαιολογικό Μουσείο Μυστρά** είναι αρχαιολογικό μουσείο στο Μυστρά της Ελλάδας. Φιλοξενεί εκθέματα κυρίως χρονολογούμενα από τη βυζαντινή περίοδο και τα οποία ανευρέθηκαν εντός της ευρύτερης περιοχής.

Το συγκεκριμένο μουσείο ιδρύθηκε το 1952, ενώ στεγάζεται εντός διώροφου κτιρίου το οποίο αποτελεί τμήμα του κτιριακού συγκροτήματος της Μητροπόλεως του Μυστρά ή Εκκλησίας Αγίου Δημητρίου, πιο συγκεκριμένα εντός της δυτικής πτέρυγας του βόρειου προαυλίου χώρου της εκκλησίας. Εκθέματα φιλοξενούνται, επίσης, εντός του εξωτερικού προαυλίου χώρου. Ιδρυτής του μουσείου ήταν ο ακαδημαϊκός και αρχαιολόγος Νικόλαος Δρανδάκης. Εντός της ανατολικής πτέρυγας του προαυλίου χώρου χώρου της εκκλησίας βρίσκεται άτυπος μουσειακός χώρος ο οποίος ιδρύθηκε από τον Γάλλο βυζαντινολόγο Γκαμπριέλ Μιγιέ κατά τη διάρκεια του 19ου αιώνα. Κατά τις απαρχές του 20ού αιώνα, οι εκθεσιακές συλλογές του μουσείου διευρύνθηκαν περαιτέρω μέσω της προσθήκης των ιδιωτικών συλλογών του Θεόκλητου Μηνόπουλου, Επισκόπου Σπάρτης. Το 2001, το μουσείο υπέστη εργασίες ανακαίνισης.

## Συλλογές
Οι συλλογές του μουσείου περιλαμβάνουν, μεταξύ άλλων, γλυπτά και άλλα διακοσμητικά αντικείμενα προερχόμενα από τις εκκλησίες και τα μοναστήρια της καστροπολιτείας του Μυστρά, εικονίσματα, τμήματα τοιχογραφικών αναπαραστάσεων, κεραμικά σκεύη, ορειχάλκινα αντικείμενα, βυζαντινής και βενετικής προελεύσεως νομίσματα, κοσμήματα, υφάσματα, καθώς και άλλα αρχαιολογικά ευρήματα προερχόμενα από την ευρύτερη περιοχή. Το μουσείο καταδεικνύει, επίσης, μέσω των εκθεμάτων του, τη σημασία του Μυστρά ως καστροπολιτείας, συμπεριλαμβανομένων των σχέσεων και των επιρροών του με το δυτικό πολιτισμό.

Μεταξύ των σημαντικότερων εκθεμάτων του μουσείου, περιλαμβάνονται μαρμάρινη ανάγλυφη αναπαράσταση του Μεγάλου Αλεξάνδρου, το οποίο, προηγουμένως, βρισκόταν επί του δαπέδου του καθολικού της Μονής Παναγίας Περιβλέπτου, η φιλοτέχνηση της οποίας χρονολογείται μεταξύ του 1350 και του 1400, προσκυνηματικό εικόνισμα, επί του οποίου αναπαρίσταται ο Ιησούς Χριστός καθήμενος επί θρόνου, προερχόμενο, επίσης, από το καθολικό της Μονής Περιβλέπτου και χρονολογούμενου, επίσης, από την ίδια περίοδο, τμήματα εικονοστασίου προερχόμενα από το καθολικό της Μονή Παντάνασσας, επί ενός εκ των οποίων αναπαρίσταται το σύμβολο του Ευαγγελιστή Ιωάννη με έναν αετό που κρατά το βιβλίο του Ευαγγελίου, ταριχευμένο λείψανο, φόρεμα και κόμμωση ευγενούς γυναίκας, η οποία πιθανολογείται πως επρόκειτο για την Κλεώπα Μαλατέστα, σύζυγο του δεσπότη Θεοδώρου Β΄ Παλαιολόγου, τα οποία ανευρέθηκαν εντός της Εκκλησίας Αγίας Σοφίας, μαρμάρινο ανάγλυφο επί του οποίου αναπαρίστανται ένας αετός και ένας λαγός, χρονολογούμενου μεταξύ του 11ου και του 12ου αιώνα, καθώς και τμήματα τοιχογραφικού διακόσμου προερχόμενα από το Παρεκκλήσιο Αγίας Παρασκευής, η φιλοτέχνηση των οποίων χρονολογείται κατά τη διάρκεια του 13ου αιώνα.


Museum of Mystras, relief of ascension of alexander the great, 2nd half of 14th century.JPG|Μαρμάρινη ανάφλυγη αναπαράσταση του Μεγάλου Αλεξάνδρου, χρονολογούμενη κατά την περίοδο μεταξύ 1350 και 1400.
Museum of Mystras,entroned christ, 2nd half of 14th century.JPG|Προσκυνηματικό εικόνισμα με αναπαράσταση του Ιησού Χριστού καθήμενου επί θρόνου, χρονολογούμενο κατά την περίοδο μεταξύ 1350 και 1400.
Museum of Mystras, manuscript codex 4 1642.JPG|Χειρόγραφος κώδικας.
Museum of Mystras, plaque relief.JPG|Μαρμάρινο ανάγλυφο.
Museum of Mystras, dress of the mummy of mystra 02.JPG|Κατάλοιπα της ενδυμασίας του ταριχευμένου λειψάνου του Μυστρά.
Museum of Mystras, dress of the mummy of mystra, riconstruction.JPG|Αναπαράσταση της ενδυμασίας του ταριχευμένου λειψάνου του Μυστρά.


## Παραπομπές


## Εξωτερικοί Σύνδεσμοι

Κατηγορία:Αρχαιολογικά μουσεία στην Πελοπόννησο
Κατηγορία:Μυστράς